Vryheidsfront Plus | Samewerking tussen private ondernemings, veiligheidstrukture van boere en die polisie kan groot voordele inhou
Tuis | Media Releases | Samewerking tussen private ondernemings, veiligheidstrukture van boere en die polisie kan groot voordele inhou
Dit sou voordelig wees indien die polisie ‘n spesiale eenheid op die been bring wat hom toespits op plaasaanvalle, vee- en wilddiefstal en om saam met boere en ander veiligheidsinstansies te werk om misdaad te bekamp.
ŉ Voorbeeld van suksesvolle samewerking is dié van die Heritage Protection Group (HPG) wat hom toespits op die voorkoming van plaasaanvalle, vee- en wilddiefstal. HPG het onlangs ŉ groot rol gespeel in die inhegtenisneming van 'n verdagte rakende die aanval op dr. Hercu en mev. Lesley van Niekerk, ‘n afgetrede veeartspaar, in Junie 2018.
HPG en die polisie se speurdiens op Nylstroom het die verdagte vandeesweek (Maandag, 13 Januarie) in hegtenis geneem op Naboomspruit. ‘n Tweede verdagte is nog voortvlugtig. Die deurbraak dien as bewys dat samewerking wel positiewe gevolge kan hê.